September 2017

September 2017, kroonika 2017. aasta september algas reedel ja lõppes 30 ööpäeva pärast laupäeval. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 Ameerika Ühendriikide president Donald Trump ja Lõuna-Korea president Moon Jae-in leppisid telefonikõnes kokku, et vaatavad üle kokkuleppe, mis piirab Lõuna-Korea ballistiliste lõhkpeade arvu ja arendamist. Samuti andis Trump põhimõttelise nõusoleku müüa Lõuna-Koreale miljardite USA dollarite väärtuses sõjatehnikat, et seista paremini vastu Põhja-Koreast lähtuvale üha suuremale sõjalisele ohule. Belgias Brüsselis algas kolmepäevane koomiksifestival, millest võttis osa ka Eesti Koomiksiselts. Euroopa Liidu ja Ukraina vahel jõustus assotsiatsioonileping, millest ühe osa moodustab ka kahepoolne vabakaubandusleping. Jaapani opositsiooniline Demokraatlik Partei valis uueks esimeheks endise välisministri Seiji Maehara, kes juhtis erakonda ka aastatel 2005–2006. Keenia ülemkohus tühistas mitmetele rikkumistele viidates 8. augustil toimunud presidendi- ja parlamendivalimiste tulemused ning andis korralduse läbi viia 60 päeva jooksul uued valimised. Nigeeria kirdeosas Banki linnas ründasid nugadega relvastatud mehed kohalikke elanikke. Rünnakus hukkus 18 inimest. Tõenäoliselt korraldas rünnaku äärmuslik islamiliikumine Boko Haram. Singapuris lõppes president Tony Tan Keng Yami ametiaeg. Presidendi kohuseid asus ajutiselt täitma presidendi nõuandva kogu esimees Joseph Yuvaraj Pillay. Suurbritannia tühistas Kairost Suurbritanniasse saabuvatel lendudel lennukisalongi elektrooniliste seadmete kaasavõtmise keelu, mis kehtestati 2017. aasta märtsis. Otsus langetati pärast seda, kui Egiptus oli tõstnud Kairo lennujaama turvanõudeid. Eestis tähistati uue õppeaasta algust. Teleesinemisega pöördus õpilaste poole president Kersti Kaljulaid, Tartus kuulutas haridus- ja teadusministeeriumi kantsler Tea Varrak välja koolirahu. Eestis viibis ametlikul visiidil Ungari välisminister Péter Szijjártó. AS Eesti Meedia sisu- ja programmidirektori ametikohalt lahkus Hanno Tomberg. Samast päevast loodi meediadivisjoni direktori ametikoht, kellena alustas tööd Nele Laev. Eesti Vehklemisliidu peasekretärina alustas tööd Olga Truuse. Saaremaal Kuressaares alustas tööd saare esimene erakool Luce Kool. Kool alustas tegevust ühe klassiga, kus on üheksa õpilast. Tallinnas Kultuurikatlas toimus Euroopa Liidu Regioonide Komitee juhatuse koosolek, millel osales ka Eesti riigihalduse minister Jaak Aab. Ameerika Ühendriikide president Donald Trump külastas Texase osariigis asuvat Houstoni linna, et kohtuda linna tabanud üleujutuste ohvritega ja jagada neile toiduabi. Ameerika Ühendriikide poliitikaajakirjanduse portaal Politico avalikustas, et president Donald Trump on otsustanud nimetada Ameerika Ühendriikide uueks suursaadikuks Eestis eesti juurtega eruadmirali Edward Masso. Iraagis Sāmarrā' linnas ründasid vähemalt kolm enesetaputerroristi kohalikku elektrijaama. Rünnakus hukkus lisaks terroristidele seitse inimest, veel kaheksa inimest said vigastada. Vastutuse rünnaku eest võttis islamistlik äärmusliikumine Islamiriik. Rumeenia valitseva Sotsiaaldemokraatliku Partei esimees Liviu Dragnea teatas, et tema erakond kavatseb korraldada veel 2017. aasta sügisel referendumi põhiseaduse muutmiseks viisil, et see defineeriks abielu vaid mehe ja naise vahelise suhtena ning välistaks seega samasooliste abielu legaliseerimise. Serbia pealinnas Belgradis rammis sõiduauto president Aleksandar Vučići ametiautot, president vahejuhtumis vigastada ei saanud. Vahejuhtumiga seoses peeti kinni kolm inimest. Venemaa diplomaadid lahkusid kolmest hoonest Ameerika Ühendriikides, mille sulgemist oli Ameerika Ühendriikide välisministeerium Venemaa välisministeeriumilt augusti lõpus nõudnud. Eestis algas Nargen Festivali allfestival Pärdi päevad, mille raames esitatakse Tallinnas, Tartus, Paides, Viljandis, Rakveres ja Raplas Arvo Pärdi muusikat. Festivali avakontserdil Tallinna Jaani kirikus toimus ka Pärt Uusbergi teose "Armastuse ülemlaul" esiettekanne. Tallinnas Estonia kontserdisaalis tähistati pidulikult Naiskodukaitse asutamise 90. aastapäeva. India peaminister Narendra Modi tegi muudatusi oma valitsuskabinetis, nimetades muuhulgas uueks kaitseministriks Nirmala Sithamarani. Kokku tõi Modi valitsusse üheksa uut ministrit. Põhja-Korea korraldas seni võimsaima tuumakatsetuse, mis oli 10 korda võimsam eelmisel aastal korraldatud katsetusest ja tõi kaasa 6,3-magnituudise maavärina. Põhja-Korea ametliku meedia sõnul katsetas riik edukalt vesinikupommi, mida saab paigaldada mandritevahelisele ballistilisele raketile. Saksamaal toimus parlamendivalimiste teledebatt, millest võtavad osa parlamendierakondade liidukantslerikandidaadid. Saksamaal Frankfurdis alustati Teise maailmasõja aegse lennukipommi kahjutuks tegemist. Ohutuse tagamiseks evakueeriti kodudest üle 60 000 inimese, mis oli suurim pärast Teist maailmasõda Saksamaal aset leidnud evakuatsioon. Eestis Tallinnas Kultuurikatlas algas Euroopa Liidu põllumajandus- ja kalandusministrite mitteametlik kolmepäevane kohtumine. Eesti Keskerakonna volikogu võttis vastu avalduse, et 2017. aasta kohalikel valimistel Keskerakonna vastu kandideerivad inimesed arvatakse erakonna liikmete seast välja. Volikogu tegi siiski erandi erakonna auesimehele Edgar Savisaarele, keda vaatamata eraldi valimisliidu moodustamisele erakonnast väljaheitmine ei ähvarda. Viljandimaal Mursi talus avati Viljandi valla eestvõtmisel mälestuskivi riigivanem Jaan Tõnissonile. Hiinas Xiameni linnas algas viie areneva majandusega riikide rühma BRICS tippkohtumine. Hiina Vabariigis teatas oma tagasiastumisest peaminister Lin Chuan. Kambodžas ilmus poliitiliselt sõltumatu ingliskeelse ajalehe The Cambodia Daily viimane number. Ajaleht lõpetas ilmumise esitatud nõude tõttu tasuda tagantjärele 6,3 miljonit dollarit väidetavalt tasumata makse. Viimase numbri esikaane loos süüdistati peaminister Hun Seni diktatuuri kehtestamises. Suurbritannia troonipärilusjärjestuses teisel kohal olev prints William ja tema abikaasa Catherine teatasid, et ootavad oma kolmandat last. Venemaal Moskvas jättis Moskva linnakohus jõusse riigi raha omastamises kahtlustatavale lavastajale Kirill Serebrennikovile määratud koduaresti ja keeldus teda kautsjoni vastu vabastamast. Eesti siseminister Andres Anvelt alustas kahepäevast visiiti Kreekas, kus ta kohtus Kreeka rändeministri Ioánnis Mouzálasega, et arutada Euroopa Liidu rändepoliitikaga seotud küsimusi. Samuti külastas minister Kreekas asuvaid varjupaigataotlejate vastuvõtu- ja majutuskeskusi. Eesti välisminister Sven Mikser oli visiidil Poolas Varssavis, kus ta esines sõnavõtuga suursaadikute konverentsil ja kohtus oma Poola kolleegi Witold Waszczykowskiga. Samal päeval sõitis ta edasi Londonisse, kus osales Põhja- ja Baltimaade riikide rühma NB8 välisministrite kohtumisel Suurbritannia välisministri Boris Johnsoniga. Eestis avaldasid Savisaare valimisliit ja valimisliit Tegus Tallinn oma ühised esikandidaadid Tallinnas 2017. aasta kohalikel valimistel. Tallinnas algas Eesti Euroopa Liidu eesistumise raames kahepäevane 21. Euroopa ühinguõiguse konverents, kus Eestit esindas valitsuse liikmetest justiitsminister Urmas Reinsalu. Brasiilia prokuratuur esitas ekspresidentidele Dilma Rousseffile ja Luiz Inácio Lula da Silvale süüdistuse kuritegeliku organisatsiooni moodustamises. Mõlemat ekspresidenti ja lisaks veel kuut nende Tööliste Partei liiget süüdistatakse riikliku naftafirmaga Petrobras seotud korruptiivsetes tehingutes. Hiina Vabariigi peaministriks nimetati eelmisel päeval tagasi astunud Lin Chuani asemel Lai Ching-te, kelle ametiaeg algab 8. septembril. Kambodža prokuratuur esitas opositsioonijuhile Kem Sokhale süüdistuse riigireetmises. Väidetavalt olevat Kem 2013. aastal oma partei liikmetele kinnitanud, et ta saab poliitilise kampaania tegemisel nõu ja abi Ameerika Ühendriikidelt. Rumeenias astus tagasi kaitseminister Adrian Tutuianu, kaitseministri kohusetäitjaks nimetati Ion-Marcel Ciolacu. Senegalis esitas tagasiastumispalve peaminister Mohamed Dionne, kuid president Macky Sall tegi talle samal päeval ülesandeks moodustada uus valitsus. Eestis lõppes kandidaatide registreerimiseks esitamine 2017. aasta kohalikeks valimisteks. Tartus algas sihtasutuse Eesti Teatri Festival korraldatud teatrifestival Draama 2017. Ämari lennubaasis andsid Hispaania lennuväelased NATO Baltimaade õhuturbemissiooni üle Belgia lennusalgale. Euroopa Kohus otsustas, et Ungari ja Slovakkia on kohustatud täitma Euroopa Komisjoni poolt neile määratud kvooti põgenike vastuvõtmiseks, mille need riigid olid kohtus vaidlustanud. Hispaanias võttis Kataloonia autonoomse piirkonna parlament vaatamata keskvalitsuse vastuseisule 72 poolthäälega vastu seaduse, mis võimaldab 1. oktoobril piirkonnas läbi viia iseseisvusreferendumi. Moldova president Igor Dodon vetostas valitsuse kava saata Moldova kaitseväelased osalema Ukrainas toimuvatel rahvusvahelistel sõjalistel õppustel. Montenegros algas kohtuprotsess 14 isiku üle, keda süüdistatakse riigipöördekatse ettevalmistamises. Paavst Franciscus alustas kuuepäevast visiiti Colombias. Skandinaavia panganduskontsern Nordea Pank teatas, et viib oma rahvusvahelise peakorteri Rootsi pealinnast Stockholmist üle Soome pealinna Helsingisse. Põhjuseks sai Rootsi valitsuse kava tõsta pankade tagatisfondi sissemakseid. Togo valitsus võttis vastu seaduseelnõu, mis parlamendilt heakskiidu saamisel kehtestaks presidendile ametiaja piirangud ja viiks põhiseadusse sisse ka teisi valimisi puudutavaid muudatusi. Venemaal Moskvas galeriis Triumf avati eesti maalikunstniku Kaido Ole isikunäitus. Eestisse saabus ametlikule visiidile NATO peasekretär Jens Stoltenberg, kes kohtus visiidi esimesel päeval peaminister Jüri Ratase, kaitseminister Jüri Luige ja välisminister Sven Mikseriga. Ühtlasi osales Stoltenberg Tallinnas toimunud Euroopa Liidu kaitse- ja välisministrite kohtumistel. Tallinnas Kultuurikatlas algas Euroopa Liidu kaitseministrite mitteametlik kahepäevane kohtumine, mille teisel päeval viidi ministritele läbi ka strateegiline küberkaitseõppus. Eesti suursaadik Madalmaades Kaili Terras andis kuningas Willem-Alexanderile üle oma volikirja. Vabariigi Valimiskomisjon otsustas, et vaatamata ID-kaartide kiipides avastatud turvariskile ei loobuta 2017. aasta kohalikel valimistel e-hääletamisest. Tallinna Halduskohus jättis rahuldamata Eesti Rohelise Liikumise taotluse Reidi tee ehituse peatamiseks. Austraalia ülemkohus lükkas tagasi kaks hagi, millega üritati takistada rahvahääletuse korraldamist samasooliste abielu seadustamiseks posti teel, kõrvaldades sellega viimased takistused referendumi läbiviimise teelt. Kosovo president Hashim Thaçi tegi Ramush Haradinajile ülesandeks moodustada uus valitsus. Mehhiko valitsus andis Põhja-Korea suursaadikule 72 tundi aega riigist lahkumiseks. See valitsuse otsus oli vastuseks Põhja-Korea läbi viidud tuumapommi katsetusele. Mehhikot tabas viimase 85 aasta tugevaim maavärin. 8,1-magnituudine maavärin tabas peamiselt Mehhiko lõunaosa, tuues kaasa kõige enam ohvreid Juchitán de Zaragoza linnas. Kokku hukkus vähemalt 65 inimest, neist üle poole Juchitáni linnas. Samuti purunes maavärina tagajärjel linnas üle 5000 elumaja. Mongoolia parlament otsustas 42 poolthäälega tagandada ametist peaminister Džargaltulgõn Erdenebati. Tallinnas Kultuurikatlas algas Euroopa Liidu välisministrite mitteametlik kahepäevane kohtumine. Kohtumise esimene päev ühtis kaitseministrite mitteametliku kohtumise teise päevaga ning ministrid arutasid ühiselt Euroopa Liidu kaitsealgatuste elluviimisega seotud küsimusi. Tallinna metodisti kiriku keskuses algas kahepäevane konverents "Reformatsiooni viljad ja väljakutsed", millega tähistati lisaks reformatsiooni 500. aastapäevale ka 50 aasta möödumist naiste vaimulikuks pühitsemise algusest Eesti Evangeelses Luterlikus Kirikus. Konverentsi korraldas Ühendus Naised Teoloogias. Ameerika Ühendriikides Floridas ja Lõuna-Carolinas anti 5,6 miljonile inimesele korraldus piirkonnast evakueerida seoses orkaani Irma lähenemisega. Samal päeval jõudis orkaan Kuuba koosseisu kuuluva Sabana-Camagüey saarestikuni. Angola peamine opositsioonipartei UNITA vaidlustas konstitutsioonikohtus augustis toimunud parlamendivalimiste tulemused. 13. septembril jättis kohus UNITA apellatsiooni rahuldamata. Hiina Vabariigi peaministrina astus ametisse Lai Ching-te. Eesti peaminister Jüri Ratas külastas Saare maakonda. Eesti maaeluminister Tarmo Tamm külastas Lõuna-Eesti maakondi. Eesti suursaadik Ameerika Ühendriikides Lauri Lepik andis president Donald Trumpile üle oma volikirja. Ida-Viru ja Lääne-Viru maakondades algas kolmepäevane sõjaline õppus Põhjakonn, millel osalesid ka Eestis paiknevad teiste NATO liikmesriikide üksused. Albaania president Ilir Meta nimetas uuesti peaministriks Edi Rama. Järgmisel päeval nimetas Meta peaminister Rama valitsuskabineti ametisse. Itaalias Veneetsias kuulutati välja Veneetsia filmifestivali auhindade laureaadid. Festivali peaauhinna Kuldlõvi võitis Guillermo del Toro film "The Shape of Water". Kosovo parlament kiitis napi häälteenamusega, 61 poolthäälega heaks peaminister Ramush Haradinaji valitsuskabineti. Saudi Araabia katkestas igasuguse dialoogi Katariga, süüdistades viimast eelmisel päeval Katari emiiri Tamīm ibn Ḩamad Āl Thānī ja Saudi Araabia kroonprintsi Muḩammad ibn Salmāni vahel toimunud telefonikõne sisu moonutamises. Suurbritannia pealinnas Londonis avaldasid tuhanded inimest meelt Suurbritannia Euroopa Liidust lahkumise ehk Brexiti vastu. Uruguays astus seoses korruptsioonijuurdlusega ametist tagasi asepresident Raúl Sendic. Uueks asepresidendiks nimetati eelmise presidendi José Mujica abikaasa Lucía Topolansky, kelle ametiaeg algas 13. septembril. Ameerika Ühendriikides Texase osariigis Plano linnas jalgpallimängu vaatamise ajal puhkenud kodutülis avas mees tule teiste majas viibinute pihta, tappes kokku seitse inimest. Sündmuskohale saabunud politsei lasi tulistaja maha. Ameerika Ühendriikidesse Florida osariigi rannikule jõudis orkaan Irma. Esimesel päeval hukkus orkaani tõttu viis inimest ja üle 3,5 miljoni inimese jäid ilma elektrivarustuseta. Itaalias Livornos hukkus paduvihmade tagajärjel aset leidnud üleujutustes vähemalt kuus inimest. Venemaa kuues esimese järgu haldusüksuses (Krasnodari krai, Põhja-Osseetia, Pensa oblast, Sahhalini oblast, Saratovi oblast, Udmurtia) toimusid regionaalparlamentide valimised. Kuigi kõigis haldusüksustes võitis valimised erakond Ühtne Venemaa, kaotas see valimiste tulemusel kõigis parlamentides peale Põhja-Osseetia parlamendi senisega võrreldes kohti. Venemaa 16 esimese järgu haldusüksuses toimusid haldusüksuste juhtide otsevalimised. Kõigil valimistel valiti ametisse tagasi senised kubernerid ja vabariigi pead, seejuures kuulusid kõik tagasivalitud erakonda Ühtne Venemaa. Venemaal valis Adõgee parlament ühehäälselt vabariigi peaks Murat Kumpilovi. Belgias leiti kohalikult kalmistult tapetuna Mouscroni 71-aastane linnapea, Belgia parlamendi endine liige Alfred Gadenne, kelle kõri oli noaga läbi lõigatud. Kahtlusalune andis ennast ise samal päeval politseile üles, tema motiivid teo toimepanekuks olid ebaselged. Egiptuses Siinai poolsaarel ründasid islamistlikud võitlejad politseikonvoid. Tee äärde paigutati mitmed pommid, pärast nende õhkimist avati sõidukite pihta tuli käsitulirelvadest. Rünnakus hukkus 18 ja sai vigastada veel seitse politseinikku. Vastutuse võttis äärmuslik islamiorganisatsioon Islamiriik. Hispaanias Barcelonas tuli tänavatele umbes üks miljon inimest, et tähistada Kataloonia rahvuspüha ja avaldada toetust 1. oktoobriks kavandatud Kataloonia iseseisvusreferendumile. Norras toimusid parlamendivalimised, mille võitis 27,4% toetuse ja 49 parlamendikohaga Norra Töölispartei. Võimu säilitas siiski erakonna Høyre juhitav paremtsentristlike erakondade koalitsioon, mis sai kokku 88 kohta parlamendis. Rootsi kaitsevägi alustas viimase 20 aasta suurimat sõjalist õppust Aurora 17. Rahvusvahelisel õppusel osales üle 19 000 Rootsi kaitseväelase kõigist väeliikidest, lisaks sõjaväeüksused mitmetest NATO liikmesriikidest, kaasa arvatud Eestist. Suurbritannias Londoni Ülikoolis toimus eesti helilooja Arvo Pärdi 82. sünnipäevale pühendatud teaduskonverents "Arvo Pärt: Icon of Modernity". Suurbritannia parlament toetas esimesel lugemisel valitsuse esitatud eelnõud Suurbritannia Euroopa Liidust lahkumiseks (Brexit). Eelnõu võeti pärast 13 tundi kestnud esimest lugemist vastu 326 poolt- ja 290 vastuhäälega. Jõustumiseks peab eelnõu edukalt läbima kõik kolm lugemist. Šveitsis Uri kantonis Andermatti raudteejaamas põrkasid kokku vedur ja reisirong. Õnnetuses sai vigastada umbes 30 inimest. ÜRO Julgeolekunõukogu kehtestas vastusena Põhja-Korea tuumakatsetustele riigi suhtes uued majandussanktsioonid. Muuhulgas keelati rafineerimata nafta sissevedu riiki ja Põhja-Korea tekstiiltoodete eksport. Eestis algas 2017. aasta kohalike valimiste aktiivse valimiskampaania periood, millega seoses hakkas kehtima välireklaami keeld. Eestis alustas XIII Riigikogu oma sügisistungjärku, mille avas kõnega president Kersti Kaljulaid. Tallinnas algas kolmepäevane mitteametlik Euroopa Liidu metsandusdirektorite kohtumine. Tallinnas toimus Euroopa Liidu arenguministrite mitteametlik kohtumine, millel Eestit esindas välisminister Sven Mikser. Eesti Keskerakonna juhatus otsustas erakonnast välja visata 32 inimest, kes kandideerivad kohaliku omavalitsuse volikogude valimistel väljaspool Keskerakonna nimekirja. Prominentseim erakonnast välja heidetud poliitik oli erakonna juhatuse ja XIII Riigikogu liige Olga Ivanova. Ameerika Ühendriikide Ülemkohus tühistas föderaalse apellatsioonikohtu varasema otsuse ja otsustas, et president Donald Trumpi administratsioonil on õigus ellu rakendada ulatuslikku põgenike riiki sisenemise keeldu. Falklandi saartel astus ametisse kuberner Nigel Phillips. Hispaanias Barcelonas evakueeriti terroriohu tõttu Sagrada Família kirik. Hiljem selgus, et tegemist oli valehäirega, mille põhjustas kiriku lähedale pargitud kahtlane kaubik. Uus-Kaledoonia valitsus ei suutnud ka teisel katsel valida ametisse uut presidenti. Philippe Germaini kandidatuuri toetas viis valitsuse liiget, valituks osutumiseks oleks tarvis olnud kuus häält. Eestis oli ametlikul visiidil Euroopa Kontrollikoja president Klaus-Heiner Lehne, kes kohtus peaminister Jüri Ratase ja rahandusminister Toomas Tõnistega. Eesti välisminister Sven Mikser alustas kahepäevast ametlikku visiiti Ukraina pealinnas Kiievis, kus ta kohtus presidendi Petro Porošenko, välisminister Pavlo Klimkini ja Euroopa Liidu Ukraina delegatsiooni juhi Hugues Mingarelliga. Keskkonnaministri Siim Valmar Kiisleri nõunikuna alustas tööd endine ajakirjanik ja Riigikogu liige Kalle Muuli. Tallinnas toimus Eesti Muusika- ja Teatriakadeemia rektori Ivari Ilja inauguratsioonitseremoonia. Valitsust esindas üritusel haridus- ja teadusminister Mailis Reps. Tartus Kaitseväe Ühendatud Õppeasutustes algas Läänemere regiooni sõjakoolide neli päeva kestnud konverents. Eesti Reformierakonna juhatus arvas erakonnast välja kaheksa liiget, kes osalevad kohaliku omavalitsuse volikogude valimisel väljaspool erakonna nimekirja. Prominentseim välja heidetud poliitik oli Haapsalu linnapea Urmas Sukles. Ameerika Ühendriikides astus tagasi Seattle'i linnapea Ed Murray, kes oli sellest teatanud eelmisel päeval. Linnapea kohuseid asus täitma linnavolikogu esimees Bruce Harrell. Ameerika Ühendriikides Washingtoni osariigis Spokane'i linna lähistel avas teismeline nooruk kohalikus keskkoolis tule, tappes oma klassikaaslase ja haavates veel kolme õpilast. Üks õpetajatest pidas tulistaja kinni ja tegi kahjutuks, andes ta hiljem üle politseile. Euroopa Komisjoni president Jean-Claude Juncker pidas Euroopa Parlamendis kõne, milles esitas visiooni, et tulevikus võiks euroalasse ja Schengeni viisaruumi kuuluda vähemalt 30 Euroopa riiki. Uute liikmetena nägi ta eelkõige Balkanimaid, kuid väljendas tugevaid kahtlusi Türgi võimaliku liikmesuse osas. Ühtlasi lubas Juncker kehtestada Euroopa Komisjoni volinikele uue eetikakoodeksi, mille kohaselt peavad nad pärast komisjonist lahkumist ootama vähemalt kaks aastat enne uuele töökohale asumist. Rootsi immigratsioonivastane erakond Rootsi Demokraadid algatas parlamendis peaminister Stefan Löfveni umbusaldamise, nõudes tema tagasiastumist salajaste dokumentide lekke tõttu. Singapuri presidendivalimiste võitjaks kuulutati ainsa kandidaadina üles seatud Halimah Yacob. Ta vannutati ametisse järgmisel päeval ja temast sai Singapuri esimene naisriigipea. Eesti kaitseminister Jüri Luik oli ametlikul visiidil Soome pealinnas Helsingis, kus ta kohtus oma Soome kolleegi Jussi Niinistöga. Eesti kultuuriminister Indrek Saar oli visiidil Belgias Brüsselis, kus ta osales Eesti Euroopa Liidu eesistumisele ja Eesti Vabariigi 100. aastapäevale pühendatud kultuuriprogrammi raames toimunud Eesti džässansamblite kontserdil. Ameerika Ühendriikide president Donald Trump külastas orkaanidest laastatud Florida osariigis Fort Myersi ja Naplesi linna, et kohtuda tormide ohvritega. Ameerika Ühendriikide president Donald Trump teatas, et on jõudmas kokkuleppele Demokraatliku Partei juhtidega lapsena Ameerika Ühendriikidesse toodud illegaalsetele immigrantidele seadusliku kaitse tagamisel. Trumpi omavoliline tegutsemine pahandas taas mitmeid tema oma erakonna, Vabariikliku Partei poliitikuid. Ameerika Ühendriikide riigisekretär Rex Tillerson külastas Suurbritannia pealinna Londonit, kus ta pidas kõnelusi Suurbritannia välisministri Boris Johnsoniga ja kohtus põgusalt ka peaministri Theresa Mayga. Austria liidukantsler Christian Kern ja välisminister Sebastian Kurz teatasid, et ei toeta Euroopa Komisjoni presidendi Jean-Claude Junckeri eelmise päeva kõnes väljendatud seisukohti, mille kohaselt peaks euroala ja Schengeni viisaruumi idasuunaline laiendamine jätkuma. Euroopa Kohus otsustas, et välismaal viibivatele lennufirma Ryanair töötajatele ei kehti mitte Iirimaa, vaid nende asukohariigi seadused. Ryanair oli soovinud, et kohus tunnistaks kõigi Iirimaal töölepingu sõlminud töötajatele universaalselt kehtivaks Iirimaa seadused, mis soosivad võrreldes Mandri-Euroopa seadustega pigem tööandjaid. Ida-Timori peaministriks nimetati Mari Alkatiri. Tema valitsus kinnitati ametisse järgmisel päeval. Iraagi parlament andis peaminister Ḩaidar al-‘Ibādīle volitused kasutada kõiki vajalikke meetmeid Iraagi terviklikkuse säilitamiseks ja Iraagi Kurdistanis välja kuulutatud iseseisvusreferendumi läbiviimise tõkestamiseks. Malaisia pealinnas Kuala Lumpuris islami internaatkoolis kohaliku aja järgi kell 5.40 hommikul puhkenud tulekahjus hukkus vähemalt 23 õpilast, enamik neist teismelised noorukid. Venemaa ja Valgevene alustasid ühist seitsmepäevast sõjalist õppust Zapad-2017, millel osaleb ametlikel andmetel kokku kuni 12 700 sõjaväelast kahest riigist. Eestis oli ametlikul visiidil Taani välisminister Anders Samuelsen, kes kohtus visiidi raames oma Eesti kolleegi Sven Mikseriga. Eesti valitsus jõudis kokkuleppele 2018. aasta riigieelarves. Muuhulgas otsustati, et 2018. aastal jäetakse kehtestamata ulatuslikke vaidlusi põhjustanud suhkrumaks. Tallinnas algas Euroopa Liidu küberturbe konverents "Digital Single Market, Common Digital Security 2017", mille avas peaminister Jüri Ratas. Iraagi Kurdistani parlament kiitis heaks iseseisvusreferendumi korraldamise 25. septembril. Parlament kogunes istungile peamiselt valitsuse algatatud referendumi heakskiitmiseks, enne seda ei olnud parlament koos käinud ligi kaks aastat. Kongo Demokraatliku Vabariigi idaosas avasid julgeolekujõud tule Burundi põgenike pihta, kes protesteerisid kava vastu nad kodumaale tagasi saata. Vahejuhtumis sai surma 18 inimest. Peruu parlament avaldas umbusaldust peaminister Fernando Zavala valitsusele. Põhja-Korea korraldas järjekordse raketikatsetuse. Välja tulistatud kaugmaarakett lendas üle Jaapani ja kukkus umbes 2000 km kaugusel Vaiksesse ookeani. Raketi lennukõrgus oli 770 km ja lennuaeg umbes 19 minutit. Soomes kuulutas Helsingi ringkonnakohus välja rõivakaupluste keti Seppälä pankroti. Suurbritannia pealinna Londoni metroos toimus terrorirünnak. Parsons Greeni metroojaamas plahvatas rongis pomm, kuid kuna isetehtud lõhkekeha ei toiminud korralikult, jäi plahvatud kavandatust nõrgemaks. Rünnakus sai vigastada 29 inimest. Vastutuse selle eest võttis äärmuslik islamiorganisatsioon Islamiriik. Eesti haridus- ja teadusminister Mailis Reps külastas Saare maakonda ja kohtub Saaremaa Ühisgümnaasiumis maakonna haridusjuhtide ja õpetajatega. Eesti majandus- ja taristuminister Kadri Simson külastas Põlva maakonda. Eesti riigihalduse minister Jaak Aab külastas Võru maakonda. Tallinnas Kultuurikatlas algas Euroopa Liidu ja euroala rahandusministrite kahepäevane kohtumiste seeria, mida võõrustas Eesti rahandusminister Toomas Tõniste. Hispaanias kogunes Barcelonasse umbes 700 kohaliku omavalitsuse juhti, et avaldada selget toetust keskvalitsuse ja ülemkohtu poolt ebaseaduslikuks kuulutatud Kataloonia iseseisvusreferendumi toimumisele. Islandil astus valitsuskoalitsiooni lagunemise tõttu tagasi peaminister Bjarni Benediktsson. Ühtlasi teatas Benediktsson, et president andis heakskiidu ka tema palvele korraldada uued erakorralised parlamendivalimised. Eelmised erakorralised parlamendivalimised toimusid Islandil 2016. aasta oktoobris. Kreeka pealinnas Ateenas toimus meeleavaldus, millel mälestati antifašistlikku liikumisse kuulunud räppmuusiku Paúlos Fýssase nelja aasta tagust tapmist neonatsi poolt. 2000 osavõtjaga meeleavaldusest eraldus mõnikümmend inimest, kes üritasid rünnata äärmusparempoolse erakonna Kuldne Koidik peakorterit ja heitsid seda turvanud politseinike pihta süütepomme. Politsei oli sunnitud meeleavaldajate ohjeldamiseks kasutama pisargaasi. Singapuris avaldasid sajad inimesed vaikides meelt 13. septembril toimunud presidendivalimiste vastu, mille eel lükati tagasi nelja kandidaadi kandideerimisavaldused ja millel sai seetõttu osaleda vaid üks kandidaat. Ameerika Ühendriikides New Yorgis kohtusid Ameerika Ühendriikide riigisekretär Rex Tillerson ja Venemaa välisminister Sergei Lavrov. Kohtumise keskmes olid Süüria kodusõda, sõda Donbassis ja üldine olukord Lähis-Ida regioonis. Hiina koosseisu kuuluvas Macaus toimusid parlamendivalimised. Valimisaktiivsus oli 57,2%. Hispaania politsei konfiskeeris Barcelonas läbi viidud reidi käigus laost kampaaniamaterjalid Kataloonia iseseisvusreferendumi toetuseks. India peaminister Narendra Modi avas ametlikult India suurima ja maailma suuruselt teise tammi, Sardar Sarovari tammi ehituse Narmada jõel. Palestiina islamiliikumine Ḩamās teatas, et on valmis laiali saama Gaza tsooni kontrolliva administratsiooni, mis peaks muutma võimalikuks Palestiina rahvusliku omavalitsuse kõigi alade koondamise ühendvalitsuse võimu alla. Peruu president Pedro Pablo Kuczynski nimetas umbusaldatud Fernando Zavala asemel uueks peaministriks asepresidendi Mercedes Aráozi. Uus valitsuskabinet vannutati ka samal päeval ametisse. Serbia pealinnas Belgradis toimus politsei kaitse all geiparaad, mida tervitas ka riigi peaminister Ana Brnabić. Ameerika Ühendriikides New Yorgis toimunud linnaliinibussi ja ekskursioonibussi kokkupõrkes sai surma kolm ja vigastada 16 inimest. Ameerika Ühendriikide Senat kiitis häältega 89:8 heaks uue kaitse-eelarve seaduse, millega eraldatakse Ameerika Ühendriikide relvajõududele uuel eelarveaastal 700 miljardit USA dollarit. Seaduse jõustumiseks peab Kongress veel tühistama 2011. aasta eelarvekontrolli seadusega kehtestatud kaitsekulutuste piirangu. Ameerika Ühendriikide mänguasjade tootja ja müüja Toys "R" Us esitas kohtule pankrotikaitse taotluse, et saada lisaaega oma võlgade restruktureerimiseks. Samal päeval esitas ettevõtte samasuguse taotluse ka Kanada kohtule. Hollandis teatas Amsterdami linnapea Eberhard van der Laan, et läheb seoses oma tervisliku seisundiga tähtajatule puhkusele. Van der Laan teatas, et tal on avastatud kaugele arenenud siiretega kopsuvähk, mille ravi ei ole enam võimalik. Iraagi ülemkohus andis korralduse peatada 25. septembriks määratud Iraagi Kurdistani iseseisvusreferendumi ettevalmistamine, et välja selgitada, kas see on vastavuses Iraagi põhiseadusega. Kanada Loodealade volinikuna astus ametisse Margaret Thom. Nepalis toimus kohaliku omavalitsuse valimiste viimane voor. Eesti kaitseminister Jüri Luik alustas viiepäevast visiiti Ameerika Ühendriikides. Eestis algas lauluvõistluse Eesti Laul 2018. aasta võistlustööde esitamine. Ameerika Ühendriikides New Yorgis kogunes Ühinenud Rahvaste Organisatsiooni Peaassamblee, kus Eestit esindasid president Kersti Kaljulaid ja välisminister Sven Mikser. Peaassamblee avaistungil pidas ettekande e-valitsemisest ja e-valimistest e-Riigi Akadeemia strateegiadirektor Hannes Astok. Mehhikos leidis aset järjekordne maavärin, mille epitsenter asus 55 km lõunas Puebla linnast. 7,1-magnituudine maavärin põhjustas kõige ulatuslikke kahjustusi ka pealinnas Méxicos ja selle ümbruses, hukkus vähemalt 237 inimest ja hävinesid kümned hooned. Eesti peaminister Jüri Ratas oli ametlikul visiidil Poola pealinnas Varssavis, kus kohtus Poola valitsusjuhi Beata Szydłoga. Tallinna Ülikoolis algas Eesti Euroopa Liidu eesistumise raames kahepäevane rahvusvaheline hariduskonverents "Õppimise ja õpetamise nüüdisaegsed suunad". Tallinnas Kumu kunstimuuseumis andis siseminister Andres Anvelt koos Päästeameti peadirektori Kuno Tammearuga üle Päästeameti teenetemärgid. Bangladeshis Munshiganji linna tekstiilivabrikus puhkenud tulekahjus hukkus vähemalt kuus inimest. Hispaania politsei vahistas Kataloonias läbi viidud reidide käigus üle kümne regionaalvalitsuse ametniku ja otsis samuti läbi mitmed regionaalvalitsuse ametiruumid. Politseireidid olid üks osa Hispaania keskvalitsuse püüetest takistada Kataloonia iseseisvusreferendumi läbiviimist. Puerto Ricole jõudis selle piirkonna viimase 90 aasta kõige võimsam orkaan Maria, mille tuulekiirus ulatus kuni 155 km/h. Orkaan põhjustas saarel ulatuslikke üleujutusi ja tekitas üleriigilise elektrikatkestuse. Šveitsi föderaalvalitsuse uueks liikmeks valiti Ignazio Cassis, kes vahetab 1. novembril välja Didier Burkhalteri ja võtab üle tema välisasjade portfelli. Ukraina president Petro Porošenko taotles Ühinenud Rahvaste Organisatsiooni Peaassambleel peetud kõnes Ukrainasse täiemahulise ÜRO rahuvalvemissiooni saatmist, mis saaksid õiguse patrullida ka Ukraina–Venemaa piiril. Ühtlasi lükkas ta sellega tagasi Venemaa presidendi Vladimir Putini plaani lubada konfliktipiirkonda osaliselt ÜRO rahuvalvajad, kes patrulliksid hoopis Ukraina ja Ukrainast lahku löönud "rahvavabariikide" piiril. Eesti peaminister Jüri Ratas oli töövisiidil Belgias Brüsselis, kus kohtus Euroopa Komisjoni presidendi Jean-Claude Junckeriga ja osales Eesti Euroopa Liidu eesistumise ametlikul avakontserdil. Eesti kultuuriminister Indrek Saar külastas Narvat. Eestit külastas Euroopa Komisjoni asepresident Maroš Šefčovič, kes kohtus peaminister Jüri Ratase ja keskkonnaminister Siim Valmar Kiisleriga. Eesti Rahvusringhääling avalikustas moodustatavate uute toimetuste juhid: elamussaadete peatoimetajaks valiti Karmel Eikner, uudiste- ja spordisaadete peatoimetajaks Anvar Samost ning päevakajaliste saadete peatoimetajaks Peep Kala. Iraagi armee alustas Kirkūki kubernerkonnas al-Ḩawīja linna tagasivallutamist äärmuslikult islamiliikumiselt Islamiriik. Kasahstanis vabastati ennetähtaegselt vanglast 2015. aastal korruptsiooni eest 10 aastaks vangistusse mõistetud endine peaminister Serik Ahmetov. Prantsusmaal teatas populistliku erakonna Rahvusrinne aseesimees Florian Philippot, et lahkub erakonnast. Tema lahkumise tingis erakonna esimehe Marine Le Peni otsus vabastada ta vastutusest erakonna strateegia ja kommunikatsiooni eest. Venemaa keskpank võttis üle riigi suuruselt 12. laenuandja Binbanki, mis oli eelmisel päeval taotlenud keskpangalt päästepaketti. Eestisse saabus kolmepäevasele visiidile Euroopa Komisjoni hariduse, kultuuri, noorte ja spordi volinik Tibor Navracsics. Eesti keskkonnaminister Siim Valmar Kiisler oli visiidil Soomes Turus, kus ta osales koostööraamistiku China Europe Water Platform kõrgetasemelisel konverentsil. Tallinna Õpetajate Majas algas Rahvusarhiivi eestvedamisel Euroopa riigiarhivaaride kahepäevane ümarlauakohtumine. Tallinnas Telliskivi loomelinnakus algas Eesti Euroopa Liidu eesistumise raames toimunud arhitektuuripoliitikate konverents, mille avas kultuuriminister Indrek Saar. Arubal toimusid parlamendivalimised. Valimistel oli edukaim Aruba Rahvapartei, mis sai 39,8% häältest ja üheksa kohta 21-liikmelises parlamendis. Valimisaktiivsus oli 82,9%. Soome parlamendihoone ees Helsingis pussitas kaks varjupaigataotlejat ennast ise kõhtu. Mõlemad mehed toimetati ravile haiglasse. Suurbritannias tühistas Londoni transpordiamet sõidujagamisettevõtte Uber litsentsi Londonis tegutsemiseks, põhjendades seda vähese vastutustundega teenuse osutamisel. Ettevõttele jäi õigus linnavõimu otsus edasi kaevata ja apellatsiooniprotsessi lõpuni saavad nad tegutsemist jätkata. Eestit külastas Euroopa Komisjoni transpordivolinik Violeta Bulc, kes kohtus oma visiidi raames ka peaminister Jüri Ratasega. Eesti siseminister Andres Anvelt kinnitas Kaitsepolitseiameti peadirektori asetäitjateks Martin Arpo ja Martin Perlingu, kelle ametiaeg algab 1. oktoobril. Indoneesiale kuuluval Bali saarel evakueeriti vulkaanipurske ohu tõttu Agungi vulkaani ümbrusest ligi 10 000 inimest. Itaalia populistliku erakonna Viie Tähe Liikumine üldkogu valis erakonna uueks esimeheks Itaalia parlamendi alamkoja aseesimehe, 31-aastase Luigi Di Maio. Leedus hääletas Sotsiaaldemokraatliku Partei volikogu valitsuskoalitsioonist lahkumise poolt, kuigi erakonna ministrid ja parlamendiliikmed koalitsioonist lahkumist ei toetanud. Samas oli koalitsioonist lahkumise poolt ka suurem osa erakonna piirkonnaorganisatsioonidest. Välisminister Linas Linkevičius, kes soovis tööd valitsuses jätkata, esitas avalduse Sotsiaaldemokraatlikust Parteist lahkumiseks. Läti pealinna Riiga saabus kolmepäevasele visiidile budistlik usujuht, XIV dalai-laama Tenzin Gyatso. Mehhikot tabas järjekordne maavärin. Seekordse maavärina võimsus oli 6,2 magnituudi ja selle tagajärjel hukkus esialgsetel hinnangutel vähemalt viis inimest. Uus-Meremaal toimusid parlamendivalimised. Valimistel oli edukaim Uus-Meremaa Rahvuspartei, mis sai 46% antud häältest ja 58 kohta 120-liikmelises parlamendis. Peamine opositsioonierakond Uus-Meremaa Leiboristlik Partei sai 35,8% antud häältest ja 45 kohta parlamendis. Eestis Tartus Tähtvere pargis avati kolmas Euroopa spordinädal. Avaüritusel osalesid ka Euroopa Komisjoni volinik Tibor Navracsics ja kultuuriminister Indrek Saar. Afganistani pealinnas Kabulis rünnati autopommiga Taani sõdurite konvoid. Eri andmetel hukkus plahvatuses kolm kuni viis tsiviilisikut, kuid Taani kaitseväelased pääsesid rünnakust vigastusteta. Ameerika Ühendriikide presidendi Donald Trumpi administratsioon avaldas reisikeelu uue variandi. Senise kuue riigi asemel on nimekirjas nüüd kaheksa riiki, mille kodanikele kehtivad Ameerika Ühendriikidesse sisenemisel ranged piirangud – senistest riikidest jäid nimekirja Iraan, Jeemen, Liibüa, Somaalia ja Süüria, neile lisandusid Põhja-Korea, Tšaad ja Venezuela, reisikeelu alt vabastati Sudaani kodanikud. Ameerika Ühendriikides Tennessee osariigis Nashville'is avas 25-aastane Emanuel Kidega Samson kohalikus Kristuse Kiriku koguduses tule, tappes ühe naise ja haavates veel kuut inimest. Kiriku uksehoidjal õnnestus tulistaja kinni pidada ja hiljem politseile üle anda. Hispaanias Kataloonia autonoomse piirkonna linnades toimusid katalaani iseseisvuslaste meeleavaldused piirkonna iseseisvusreferendumi toetuseks, mille läbiviimist on Hispaania keskvalitsus üritanud takistada. Iraani relvajõud alustasid Iraagi Kurdistani piiri lähistel sõjalisi õppusi. Tegemist oli iga-aastaste õppustega, mis pälvisid rahvusvahelist tähelepanu seetõttu, et 2017. aastal algasid need päev enne Iraagi Kurdistanis toimunud iseseisvumisreferendumit. Mali põhjaosas hukkus teeäärse pommi plahvatuses kolm Bangladeshist pärit rahuvalvesõdurit. Prantsusmaal toimusid parlamendi ülemkoja senati valimised, mille raames valiti ümber pool senati senisest koosseisust. Saksamaal toimusid parlamendivalimised. Valimised võitis ka seni võimul olnud Kristlik-Demokraatlik Liit koos oma Baieri sõsarpartei Kristlik-Sotsiaalse Liiduga, mis kogusid kokku 32,9% häältest ja said 246 kohta 709-liikmelises Liidupäevas. Parlamenti pääsesid veel Saksamaa Sotsiaaldemokraatlik Partei, Alternatiiv Saksamaale, Vaba Demokraatlik Partei, Vasakpartei ja Liit 90/Rohelised. Valimisaktiivsus oli 76,2%. Süüria kodusõda: Süürias Dayr az-Zūri linna lähistel hukkus äärmusliku islamiliikumise Islamiriik haubitsarünnakus Venemaa üks sõjalisi nõustajaid Süürias, kindralleitnant Valeri Assapov. Šveitsis toimus kolm rahvahääletust. Ettepanekud pensionireformi läbiviimiseks ja käibemaksu tõstmiseks lükati tagasi, kuid heaks kiideti ettepanek kaitsemeetmete kehtestamiseks kohalikele toiduainete tootjatele. Eesti keskkonnaminister Siim Valmar Kiisler alustas kahepäevast töövisiiti Poolas. Austraalia valitsus teavitas avalikkust kavast asutada riiklik kosmoseagentuur. Euroopa riikides, kaasa arvatud Eestis, algas 12. korda toimunud "Teadlaste öö" festival. Iraagi Kurdistanis toimus iseseisvusreferendum. Kanadas algas sõjaveteranide spordivõistlus Invictus Games, millel osales ka Eesti kaitseväe võistkond. Luksemburgis toimus rahvusvaheline haridusalane tippkohtumine Global Education Industry Summit, mis tõi kokku haridusvaldkonna administraatorid ja ettevõtjad, kes keskendusid innovatsioonile hariduses. Eesti delegatsiooni kohtumisel juhtis haridus- ja teadusminister Mailis Reps. Poola president Andrzej Duda tegi teatavaks oma kohtureformikava, mis annaks talle suuremad volitused kohtunike ametisse määramisel. Duda plaani kohaselt on kohtunike ametisse nimetamiseks vajalik 3/5 parlamendiliikmete toetus ja suutmatuse korral kokku leppida saab president protsessi sekkuda, samuti kehtestaks see ülemkohtu liikmetele vanuse ülempiiriks 65 eluaastat ja lubaks presidendil otsustada, millal ülemkohtu liikmed ei ole enam võimelised oma kohustusi täitma. Saksamaal teatas esmakordselt parlamenti pääsenud populistliku erakonna Alternatiiv Saksamaale kaasesimees Frauke Petry, et ta ei saa seista "anarhistliku erakonna eest, millel puudub plaan valitsemiseks" ning ta ei liitu seetõttu oma erakonna parlamendifraktsiooniga, vaid jääb parlamenti fraktsioonivaba parlamendiliikmena. Venemaa president Vladimir Putin vabastas ametist Samara oblasti kuberneri Nikolai Merkuškini ja nimetas kuberneri kohusetäitjaks Föderatsiooninõukogu liikme Dmitri Azarovi. Eestis algas Eesti toidu kuu raames toimuv kalanädal. Kalanädala pidulik avamine toimus Jõgevamaa Gümnaasiumis maaeluminister Tarmo Tamme osavõtul. Eesti sotsiaalkaitseminister Kaia Iva külastas Keila valda ja Paldiski linna. Tartus algas Eesti esimene rahvusvaheline kaitsetööstuse näitus "Electronic Warfare & Military Cyber Live". Ameerika Ühendriikide Senati väliskomisjoni esimees Bob Corker teatas, et ta ei kandideeri 2018. aastal enam senati liikmeks. Angolas vannutati ametisse 38 aastat riiki juhtinud presidendi José Eduardo dos Santose järglasena João Lourenço. Jordani Läänekaldal Har Adari juudi asunduses avas palestiinlasest mees selle kontrollpunktis tule, tappes kolm valvurit ja haavates raskelt neljandat. Ründaja lasti sündmuskohal maha. Mongoolia valitsev erakond Mongoolia Rahvapartei esitas peaministri kandidaadiks Uhnaagijn Hürelsühi. Saudi Araabias anti välja määrus, mille kohaselt hakatakse kuningriigi naissoost elanikele hiljemalt 2018. aasta juunis väljastama autojuhilube. Saudi Araabia oli maailma viimane riik, kus naistel oli keelatud autot juhtida. Ukraina pealinnast Kiievist 180 km edelas asuvas Kalõnivka külas asuvas laskemoonalaos toimus õhtul kella 22 paiku plahvatus. Plahvatuses sai vigastada kaks inimest, kuid plahvatuse piirkonnast evakueeriti 30 000 inimest. Ukraina võimud nimetasid toimunut sabotaažiks. Venemaa president rahuldas Nižni Novgorodi oblasti kuberneri Valeri Šantsevi tagasiastumispalve ja nimetas kuberneri kohusetäitjaks Gleb Nikitini. Eestis lõppesid kõrgemad riigikaitsekursused, mille lõpetamisel esines kõnega peaminister Jüri Ratas. Eesti kaitseminister Jüri Luik ja välisminister Sven Mikser allkirjastasid Rahvusvahelise Kaitseuuringute Keskuse ja Eesti Välispoliitika Instituudi heade kavatsuste kokkuleppe. Eesti maaeluminister Tarmo Tamm alustas kolmepäevast visiiti Belgias Brüsselis, et osaleda rahvusvahelisel nõupidamisel fiproniiliga saastunud kanamunade probleemi lahendamiseks. Samuti osales minister 28. septembril toimunud rahvusvahelisel biotehnoloogia konverentsil. Eestit külastas Norra rahandusminister Siv Jensen, kes kohtus visiidi raames oma Eesti kolleegi Toomas Tõnistega. Eesti helilooja Arvo Pärt pälvis Ratzingeri preemia, millega autasustatakse teoloogia ja muude religiooniga seotud teadus- ja kunstivaldkondade silmapaistvaid esindajaid. Iirimaa valitsus teatas, et korraldab 2018. aasta mais või juunis rahvahääletuse abordi legaliseerimiseks. Interpol võttis vaatamata Iisraeli vastuseisule oma liikmeks Palestiina Rahvusliku Omavalitsuse. Jaapanis moodustas Tōkyō kuberner Yuriko Koike uue erakonna Lootuse Partei, mis Koike enda sõnul on salliv ja reformidele avatud konservatiivne erakond. Uus partei peaks osalema juba oktoobris 2017 toimuvatel parlamendivalimistel, kuid Koike välistas oma kandideerimise, soovides jätkata senisel ametikohal. Tai ülemkohus mõistis riigi endise peaministri Yingluck Shinawatra tagaselja viieks aastaks vangi. Shinawatra oli süüdimõistmise järel põgenenud Araabia Ühendemiraatidesse, mistõttu karistust täitmisele pöörata ei saanud. Venemaa täitis keemiarelvade konventsiooniga endale võetud kohustused, hävitades viimased enda valduses olnud keemiarelvad. Sündmust kanti üle televisioonis ja sellest võttis osa ka president Vladimir Putin isiklikult. Eesti haridus- ja teadusminister Mailis Reps alustas 3. oktoobrini kestvat ametlikku visiiti Jaapanis. Ministrit saadavad visiidil kantsler Tea Varrak ja Eesti ülikoolide esindajad. Eesti kaitseminister Jüri Luik külastas Võrumaal Nursipalus paiknevat Ameerika Ühendriikide õhudessantkompaniid. Angola president João Lourenço tegi teatavaks oma esimese valitsuskabineti koosseisu. Lätis Riias toimus Friedrich Eberti Fondi korraldatud konverents "The State of the Union - European Perspectives from the Baltic States", mille ühes diskussiooniplokis astus üles ka Eesti välisminister Sven Mikser. Venemaa president Vladimir Putin rahuldas Neenetsi autonoomse ringkonna kuberneri Igor Košini tagasiastumispalve ning nimetas tema asemel kuberneri kohusetäitjaks Aleksandr Tsõbulski. Ameerika Ühendriikides astus ametist tagasi tervishoiu- ja sotsiaalteenuste minister Tom Price, tema kohusetäitjaks nimetati Don Wright. Venemaa president Vladimir Putin rahuldas Krasnojarski krai kuberneri Viktor Tolokonski tagasiastumispalve ja nimetas kuberneri kohusetäitjaks Aleksandr Ussi. Eestis Tallinna Kultuurikatlas toimus Eesti Euroopa Liidu eesistumise raames Euroopa Liidu digitaalvaldkonna tippkohtumine, millest võtsid osa Euroopa Liidu riikide peaministrid ja Euroopa Komisjoni juhtkond eesotsas Euroopa Komisjoni presidendi Jean-Claude Junckeriga. Eestit külastas Läti kultuuriminister Dace Melbārde, kes kohtus visiidi raames oma Eesti kolleegi Indrek Saarega. Eesti rahandusminister Toomas Tõniste oli visiidil Pärnus, kus kohtus kohalike ettevõtjate ja linnajuhtidega. Tartus avati põhjaliku renoveerimise läbinud teatri Vanemuine suur maja. Hoone avamisel osalesid ka Eesti kultuuriminister Indrek Saar ja kultuuriministeeriumi kantsler Paavo Nõgene. Kanadas Edmontoni linnas alustas mees rünnakute seeriat, milleks kasutas sõiduautot ja nuga. Kokku ajas mees õhtul ja järgnenud ööl auto alla neli tsiviilisikut, samuti pussitas ühte politseinikku. Järgmisel päeval õnnestus politseil kurjategija tabada – tegemist oli 30-aastase somaali päritolu mehega, kelle autost leiti ka islamistliku äärmusliikumise Islamiriik lipp. Eesti välisminister Sven Mikser oli ametlikul visiidil Läti pealinnas Riias, et osaleda rahvusvahelisel välis- ja julgeolekupoliitika konverentsil ning kohtuda Šotimaa Euroopa-asjade ja arengukoostöö ministri Alasdair Allaniga. U.S., South Korea agree to revise missile treaty in face of North Korean threats Reuters, 2.09.2017 (vaadatud 2.09.2017) Eelinfo (36. nädal) Vabariigi Valitsus (vaadatud 2.09.2017) Jõustus Ukraina-Euroopa Liidu assotsiatsioonilepe ERR Uudised, 1.09.2017 (vaadatud 2.09.2017) Japan's struggling opposition Democrats pick ex-foreign minister Maehara as leader Reuters, 1.09.2017 (vaadatud 1.09.2017) Kenyan court scraps presidential vote, Kenyatta calls for calm Reuters, 1.09.2017 (vaadatud 2.09.2017) Suspected Boko Haram members kill 18 people in northeast Nigeria Reuters, 2.09.2017 (vaadatud 2.09.2017) September 2017 Rulers.org (vaadatud 6.09.2017) Britain lifts electronic device ban on flights from Cairo: ministry Reuters, 1.09.2017 (vaadatud 2.09.2017) President kutsus õpilasi üles üksteist aitama Reuters, 1.09.2017 (vaadatud 2.09.2017) Ungari minister: EL näitaks tara jaoks raha andes solidaarsust, mida ise nõuab ERR Uudised, 1.09.2017 (vaadatud 2.09.2017) Tomberg lahkub Eesti Meediast, juhatusega liitub Nele Laev ERR Uudised, 31.08.2017 (vaadatud 1.09.2017) Eesti Vehklemisliit sai uue peasekretäri ERR Sport, 4.09.2017 (vaadatud 4.09.2017) Kuresaares avati esimene väike erakool ERR Uudised, 1.09.2017 (vaadatud 2.09.2017) Trump saabus Houstonisse tulvaohvritega kohtuma ERR Uudised, 2.09.2017 (vaadatud 3.09.2017) Trump nimetas uue USA suursaadiku Eestisse ERR Uudised, 2.09.2017 (vaadatud 3.09.2017) Iraqi Officials Say Seven Killed In Suicide Attack On Power Plant Radio Free Europe / Radio Liberty, 2.09.2017 (vaadatud 3.09.2017) Romania to hold same-sex marriage referendum this autumn: ruling party leader Reuters, 2.09.2017 (vaadatud 3.09.2017) Three Arrested After Crashing Car Into Serbian President's Motorcade Radio Free Europe / Radio Liberty, 2.09.2017 (vaadatud 3.09.2017) Russian diplomats vacate three properties on U.S. orders Reuters, 2.09.2017 (vaadatud 3.09.2017) Pärdi Päevad: Kaljuste, kaks Pärti ja Bach Klassikaraadio, 2.09.2017 (vaadatud 2.09.2017) India appoints new defence minister, rejigs cabinet to refocus on economy Reuters, 3.09.2017 (vaadatud 3.09.2017) North Korea says conducts hydrogen bomb test, Trump calls it a 'rogue nation' Reuters, 3.09.2017 (vaadatud 3.09.2017) Merkel's rivals narrow gap slightly ahead of TV debate Reuters, 3.09.2017 (vaadatud 3.09.2017) Frankfurt starts defusing massive WWII bomb after evacuating 60,000 Reuters, 3.09.2017 (vaadatud 3.09.2017) Ratas: Keskerakonna vastu kandideerijad visatakse parteist välja ERR Uudised, 3.09.2017 (vaadatud 3.09.2017) Viljandimaal avati Jaan Tõnissoni mälestuskivi ERR Uudised, 3.09.2017 (vaadatud 4.09.2017) Tensions On Korean Peninsula Loom Large As BRICS Summit Opens In China Radio Free Europe / Radio Liberty, 4.09.2017 (vaadatud 4.09.2017) Cambodian paper shuts with 'dictatorship' parting shot Reuters, 4.09.2017 (vaadatud 4.09.2017) UK's Prince William and wife Kate expecting third child Reuters, 4.09.2017 (vaadatud 4.09.2017) Moscow Court Upholds Acclaimed Director Serebrennikov's House Arrest Radio Free Europe / Radio Liberty, 4.09.2017 (vaadatud 4.09.2017) Eelinfo (37. nädal) Vabariigi Valitsus (vaadatud 7.09.2017) Savisaare valimisliit ja Tegus Tallinn avalikustas esinumbrid ERR Uudised, 4.09.2017 (vaadatud 4.09.2017) Brazil former presidents Lula and Rousseff charged in corruption case Reuters, 5.09.2017 (vaadatud 6.09.2017) Cambodia charges opposition leader with treason Reuters, 5.09.2017 (vaadatud 6.09.2017) Valimistoimingud ja tähtajad 2017. a kohalikel valimistel Vabariigi Valimiskomisjon (vaadatud 3.09.2017) Top EU court rules eastern states must take refugees Reuters, 6.09.2017 (vaadatud 6.09.2017) Kataloonia parlament kiitis heaks iseseisvusreferendumi seaduse ERR Uudised, 6.09.2017 (vaadatud 7.09.2017) Moldovan president vetoes participation in NATO country exercises Reuters, 6.09.2017 (vaadatud 6.09.2017) Montenegros algas kohtuprotsess riigipöördekatses süüdistatavate üle ERR Uudised, 6.09.2017 (vaadatud 7.09.2017) Pope Francis Visits Colombia, Where Even Peace Is Polarizing The New York Times, 6.09.2017 (vaadatud 13.09.2017) Nordea viib peakorteri Rootsist Soome ERR Uudised, 6.09.2017 (vaadatud 7.09.2017) Togo cabinet passes draft bill on term limits amid protests Reuters, 6.09.2017 (vaadatud 6.09.2017) Moskvas avati Kaido Ole personaalnäitus ERR Kultuur, 7.09.2017 (vaadatud 8.09.2017) Valimiskomisjon: e-hääletamine toimub Postimees, 6.09.2017 (vaadatud 7.09.2017) Kohus andis Reidi tee ehituseks rohelise tule ERR Uudised, 6.09.2017 (vaadatud 7.09.2017) Austraalia avas tee homoreferendumile Postimees, 7.09.2017 (vaadatud 7.09.2017) Mexico expels North Korean ambassador over nuclear tests Reuters, 7.09.2017 (vaadatud 8.09.2017) Funerals crowd cemetery of dead from massive Mexico quake Reuters, 9.09.2017 (vaadatud 10.09.2017) Konverents: Reformatsiooni-viljad-ja-valjakutsed Eesti Evangeelne Luterlik Kirik (vaadatud 8.09.2017) Poole sajandi eest sai EELK kirikuõpetajaks esimene naine ERR Uudised, 7.09.2017 (vaadatud 8.09.2017) Extreme Hurricane Irma closing in on Florida, posing dire threat; west coast most at risk The Washington Post, 9.09.2017 (vaadatud 13.09.2017) opposition appeals election results[alaline kõdulink] Reuters, 9.09.2017 (vaadatud 10.09.2017) Angola's opposition loses appeal to annul election result Reuters, 13.09.2017 (vaadatud 14.09.2017) Guillermo Del Toro Wins the Venice Film Festival’s Golden Lion for The Shape of Water Vulture, 9.09.2017 (vaadatud 13.09.2017) Saudi Arabia suspends any dialogue with Qatar Reuters, 9.09.2017 (vaadatud 13.09.2017) Londonis avaldasid tuhanded meelt Brexiti vastu ERR Uudised, 9.09.2017 (vaadatud 13.09.2017) Dallas Cowboys party shooting: Gunman kills seven after opening fire at Texas home The Independent, 11.09.2017 (vaadatud 13.09.2017) Irma approaching Tampa Bay area with hurricane-force winds; 5 dead, 3.5M without power ABC News, 11.09.2017 (vaadatud 13.09.2017) Italy floods kill at least six after rainstorms Deutsche Welle, 10.09.2017 (vaadatud 13.09.2017) Belgian mayor's throat slashed in cemetery, shocking country Reuters, 11.09.2017 (vaadatud 14.09.2017) Militants attack convoy in Egypt’s Sinai, kill 18 police The Spokesman Review, 11.09.2017 (vaadatud 14.09.2017) Around one million rally for Catalan independence from Spain Reuters, 11.09.2017 (vaadatud 14.09.2017) Tall for hele Norge: Stortingsvalg 2017 Valgresultat.no (vaadatud 14.09.2017) Aurora 17: Stronger defence together Swedish Armed Forces (vaadatud 14.09.2017) Aurora 17 – största militärövningen på 20 år SVT, 8.09.2017 (vaadatud 14.09.2017) Arvo Pärt Conference[alaline kõdulink] Royal Academy of Music (vaadatud 14.09.2017) Eelinfo (38. nädal) Vabariigi Valitsus (vaadatud 14.09.2017) Briti parlament toetas esimesel hääletusel valitsuse Brexiti eelnõud ERR Uudised, 12.09.2017 (vaadatud 14.09.2017) Around 30 people injured in Swiss train collision Reuters, 11.09.2017 (vaadatud 14.09.2017) UN Approves New North Korea Sanctions, Stopping Short of Oil Embargo Bloomberg Politics, 12.09.2017 (vaadatud 14.09.2017) Esmaspäeval algab riigikogu sügisistungjärk ERR Uudised, 10.09.2017 (vaadatud 13.09.2017) Keskerakond viskas Olga Ivanova välja ERR Uudised, 11.09.2017 (vaadatud 14.09.2017) Supreme Court allows broad Trump refugee ban Reuters, 12.09.2017 (vaadatud 14.09.2017) Police: ‘False alarm’ prompted Barcelona basilica evacuation AP News, 12.09.2017 (vaadatud 14.09.2017) Keskkonnaministri nõunikuna asub tööle Kalle Muuli ERR Uudised, 12.09.2017 (vaadatud 14.09.2017) Reformierakond viskas Suklese ja veel seitse liiget parteist välja ERR Uudised, 12.09.2017 (vaadatud 14.09.2017) Student opens fire at Washington state school, killing classmate Reuters, 13.09.2017 (vaadatud 14.09.2017) Juncker announces new code of conduct for EU executive members Reuters, 13.09.2017 (vaadatud 14.09.2017) Juncker chides EU candidate Turkey, upbeat on Western Balkans Reuters, 13.09.2017 (vaadatud 14.09.2017) Swedish opposition party to call vote of no-confidence in PM Reuters, 13.09.2017 (vaadatud 14.09.2017) Trump to visit hurricane-ravaged Florida Reuters, 14.09.2017 (vaadatud 14.09.2017) Trump says immigration deal with Democrats close, without border wall Reuters, 14.09.2017 (vaadatud 15.09.2017) UK's May stressed importance of Iran nuclear deal to Tillerson: spokesman Reuters, 14.09.2017 (vaadatud 14.09.2017) Austria's leaders reject Juncker's vision for euro expansion Reuters, 14.09.2017 (vaadatud 14.09.2017) Ryanair loses EU case to keep Irish law for crew abroad Reuters, 14.09.2017 (vaadatud 14.09.2017) Iraqi Kurdish referendum 'historic mistake': Turkey Reuters, 14.09.2017 (vaadatud 14.09.2017) Boys 'cried from barred windows' as Islamic school blaze kills 23 in Malaysia Reuters, 14.09.2017 (vaadatud 14.09.2017) Venemaa ja Valgevene kuulutasid ühisõppuse Zapad 2017 alanuks ERR Uudised, 14.09.2017 (vaadatud 14.09.2017) Koalitsioon jõudis eelarves kokkuleppele, suhkrumaksu ei tule ERR Uudised, 14.09.2017 (vaadatud 15.09.2017) Iraq's Kurdish parliament backs Sept 25 independence referendum Reuters, 15.09.2017 (vaadatud 16.09.2017) Congo security forces kill at least 18 Burundian refugees: sources Reuters, 16.09.2017 (vaadatud 16.09.2017) Peru's Congress ousts cabinet as political crisis deepens Reuters, 15.09.2017 (vaadatud 15.09.2017) North Korea fires another missile over Japan, deepening regional tensions Reuters, 15.09.2017 (vaadatud 15.09.2017) Helsingi kohus kuulutas välja Seppälä pankroti ERR Uudised, 15.09.2017 (vaadatud 16.09.2017) British police hunt for London train bomb suspects Reuters, 15.09.2017 (vaadatud 16.09.2017) Catalan mayors defy Spanish courts ahead of independence vote Reuters, 16.09.2017 (vaadatud 18.09.2017) Iceland president accepts request for early vote, Nov. 4 possible date: PM Reuters, 16.09.2017 (vaadatud 18.09.2017) Petrol bombs and tear gas in Athens rally to mark rapper killing Reuters, 16.09.2017 (vaadatud 18.09.2017) Singaporeans protest against uncontested presidential election Reuters, 16.09.2017 (vaadatud 18.09.2017) Tillerson, Russia's Lavrov discuss Syria, Ukraine, Middle East Reuters, 17.09.2017 (vaadatud 18.09.2017) Spain's prosecutor warns over Catalonia referendum as leaflets seized Reuters, 17.09.2017 (vaadatud 18.09.2017) India Prime Minister Modi inaugurates controversial dam project Reuters, 17.09.2017 (vaadatud 18.09.2017) Hamas says ready to hand Gaza to a Palestinian unity government Reuters, 17.09.2017 (vaadatud 18.09.2017) Peru's Kuczynski swears in new Cabinet, opposition signals support Reuters, 17.09.2017 (vaadatud 18.09.2017) Gay activists march through Serb capital behind police lines Reuters, 17.09.2017 (vaadatud 18.09.2017) Three dead, 16 hurt after buses collide in New York City Reuters, 18.09.2017 (vaadatud 19.09.2017) USA senat kiitis heaks 700 miljardi suuruse kaitse-eelarve seaduse ERR Uudised, 19.09.2017 (vaadatud 19.09.2017) Toys 'R' Us files for bankruptcy protection in US BBC News, 19.09.2017 (vaadatud 20.09.2017) 'Zorg goed voor onze stad en voor elkaar' NOS, 18.09.2017 (vaadatud 20.09.2017) Iraagi ülemkohus andis käsu Kurdistani iseseisvusreferendumi peatamiseks ERR Uudised, 18.09.2017 (vaadatud 19.09.2017) Nepal holds final round of municipal polls, ethnic grievances remain Reuters, 18.09.2017 (vaadatud 18.09.2017) EElinfo (39. nädal) Vabariigi Valitsus (vaadatud 20.09.2017) 10. sünnipäeva tähistava Eesti Laulu konkurss on avatud ERR Menu, 18.09.2017 (vaadatud 19.09.2017) New Yorgis algab ÜRO peaassamblee ERR Uudised, 19.09.2017 (vaadatud 19.09.2017) Strong quake near Mexico City kills at least 226, rescuers dig through collapsed buildings Reuters, 19.09.2017 (vaadatud 20.09.2017) Mexicans race to save schoolgirl buried by quake; death toll at 237 Reuters, 20.09.2017 (vaadatud 21.09.2017) Fire in Bangladesh textile factory kills six Reuters, 20.09.2017 (vaadatud 20.09.2017) Police arrest high-ranking Catalan officials in raids Reuters, 20.09.2017 (vaadatud 20.09.2017) Powerful Hurricane Maria makes landfall on Puerto Rico Reuters, 20.09.2017 (vaadatud 20.09.2017) Hurricane Maria clobbers Puerto Rico, plunges island into darkness Reuters, 20.09.2017 (vaadatud 21.09.2017) Ukraine's President Repeats Call For Full UN Peacekeeping Mission Radio Free Europe / Radio Liberty, 21.09.2017 (vaadatud 21.09.2017) ERR-i suurtoimetuste juhtideks saavad Killandi, Samost ja Kala ERR Uudised, 20.09.2017 (vaadatud 21.09.2017) Iraqi Forces Launch Offensive To Retake Islamic State-Held Town Radio Free Europe / Radio Liberty, 21.09.2017 (vaadatud 21.09.2017) Kazakhstan's Former Prime Minister Released From Prison Early Radio Free Europe / Radio Liberty, 21.09.2017 (vaadatud 21.09.2017) Split looms in French far right as Marine Le Pen’s key aide quits France24, 21.09.2017 (vaadatud 21.09.2017) Russia's Central Bank Taking Control Of Troubled B&N Bank Radio Free Europe / Radio Liberty, 21.09.2017 (vaadatud 21.09.2017) Soome parlamendihoone ees toimus pussitamine ERR Uudised, 22.09.2017 (vaadatud 25.09.2017) Londoni transpordiamet tühistas Uberi litsentsi ERR Uudised, 22.09.2017 (vaadatud 25.09.2017) Kapo peadirektori asetäitjateks saavad Martin Arpo ja Martin Perling ERR Uudised, 22.09.2017 (vaadatud 25.09.2017) Bali saarel evakueeriti vulkaanipurske ohu tõttu 10 000 inimest ERR Uudised, 23.09.2017 (vaadatud 24.09.2017) Italy's 5-Star names youthful new leader as election nears Reuters, 23.09.2017 (vaadatud 24.09.2017) Leedu Sotsiaaldemokraatlik Partei lahkub valitsusest ERR Uudised, 25.09.2017 (vaadatud 25.09.2017) Dalai Lama in Riga (vaadatud 24.09.2017) Deadly aftershock, volcanic ash spread alarm in Mexico Reuters, 23.09.2017 (vaadatud 24.09.2017) Car bomber hits NATO convoy in Afghanistan, civilians wounded Reuters, 24.09.2017 (vaadatud 24.09.2017) White House issues updated travel ban, with fresh restrictions on who can enter US CNBC, 24.09.2017 (vaadatud 25.09.2017) Masked gunman kills woman, wounds several others at Nashville church Reuters, 24.09.2017 (vaadatud 25.09.2017) Catalan separatists take to the streets ahead of referendum Reuters, 24.09.2017 (vaadatud 24.09.2017) Iran launches war games near Iraqi Kurdistan border CNBC, 24.09.2017 (vaadatud 25.09.2017) Explosion in Mali kills three U.N. soldiers from Bangladesh Reuters, 24.09.2017 (vaadatud 24.09.2017) Russian general killed fighting ISIS in east Syria Al Arabiya English, 24.09.2017 (vaadatud 25.09.2017) Vote September 24, 2017 swissinfo.ch (vaadatud 25.09.2017) Eelinfo (40. nädal) Vabariigi Valitsus (vaadatud 27.09.2017) Government announces creation of national space agency The Sydney Morning Herald, 25.09.2017 (vaadatud 25.09.2017) Polish president seeks more power over courts in judiciary reform Reuters, 25.09.2017 (vaadatud 25.09.2017) Leadership of German far right splits hours after electoral success Reuters, 25.09.2017 (vaadatud 25.09.2017) Putin Dismisses Samara Governor Amid Predictions Of Regional Shake-Up Radio Free Europe / Radio Liberty, 25.09.2017 (vaadatud 25.09.2017) Corker to retire after 2018 Politico, 26.09.2017 (vaadatud 29.09.2017) Palestinian gunman kills three Israeli guards at West Bank settlement Reuters, 26.09.2017 (vaadatud 29.09.2017) Saudi Arabia to allow women to obtain driving licences The Guardian, 26.09.2017 (vaadatud 29.09.2017) Ukraine says ammunitions blast was 'sabotage' as 30,000 evacuated The Irish Independent, 28.09.2017 (vaadatud 29.09.2017) Arvo Pärt pälvis Ratzingeri preemia Arvo Pärdi Keskus, 26.09.2017 (vaadatud 27.09.2017) Ireland to hold abortion referendum in 2018 The Independent, 27.09.2017 (vaadatud 29.09.2017) Interpol approves Palestinian membership bid al-Jazeera, 27.09.2017 (vaadatud 29.09.2017) Tokyo Gov. Koike vows to "reset Japan" with new "Hope" party Kyodo News, 27.09.2017 (vaadatud 29.09.2017) Yingluck trial: Thai ex-PM sentenced to five years in jail BBC News, 27.09.2017 (vaadatud 29.09.2017) Russia Destroys Chemical Weapons, and Faults U.S. for Not Doing So The New York Times, 27.09.2017 (vaadatud 29.09.2017) Kanada politsei tabas inimesi noaga rünnanud väidetava terroristi ERR Uudised, 1.10.2017 (vaadatud 2.10.2017)